Na temelju članka 30. Statuta Doma zdravlja Ploče i konačnog Plana prijema pripravnika u 2022. godini Dom zdravlja Ploče raspisuje

**NATJEČAJ**

za prijam u radni odnos na određeno vrijeme radi obavljanja pripravničkog staža.

**1. dentalni asistent, pripravnik –**1 izvršitelj (m/ž).

**2. medicinska sestra/tehničar, pripravnik –**1 izvršitelj (m/ž).

Uz pisanu zamolbu (vlastoručno potpisanu) na natječaj, kandidati su obvezni dostaviti:

- životopis

- preslik dokumenta o ispunjavanju uvjeta tražene struke (svjedodžba, diploma)

- potvrdu ili osobnu izjavu o poznavanju rada na računalu

- preslik domovnice/osobne iskaznice

-dokaz o nepostojanju odgovarajućeg stručnog i radnog iskustva - elektronički zapis Hrvatskog zavoda za mirovinsko osiguranje, ne stariji od datuma objave natječaja

- potvrdu Hrvatskog zavoda za zapošljavanje o evidenciji nezaposlenih osoba.

Izrazi koji se koriste u ovom natječaju, a imaju rodno značenje koriste se neutralno i odnose se jednako na muški i ženski rod.

Sukladno članku 13. stavku 2. Zakona o ravnopravnosti spolova (NN br. 82/08, 69/17) na natječaj se mogu prijaviti osobe obaju spolova.

Kandidati koji ostvaruju pravo prednosti pri zapošljavanju na temelju posebnog zakona, u prijavi su dužni pozvati se na to pravo, dostaviti dokaze o priznavanju posebnog statusa te dokaz o načinu prestanka radnog odnosa kod prethodnog poslodavca.

Kandidati koji se pozivaju na pravo prednosti prilikom zapošljavanja sukladno članku 102. Zakona o hrvatskim braniteljima iz Domovinskog rata i članovima njihovih obitelji (NN br. 121/17, dalje u tekstu: Zakon), a koji u trenutku podnošenja prijave ispunjavaju uvjete za ostvarivanje toga prava, dužni su uz prijavu na javni natječaj priložiti sve dokaze o ispunjavanju traženih uvjeta iz natječaja i dokaze za ostvarivanje prava prednosti prilikom zapošljavanja iz članka 103. Zakona.

Popis dokaza za ostvarivanje prava prednosti prilikom zapošljavanja nalaze se i na internetskoj stranici Ministarstva hrvatskih branitelja Republike Hrvatske: https://branitelji.gov.hr/UserDocsImages//NG/12%20Prosinac/Zapo%C5%A1ljavanje//Popis%20dokaza%20za%20ostvarivanje%20prava%20prednosti%20pri%20zapo%C5%A1ljavanju.pdf.

Kandidati koji podnesu pravovremenu i urednu prijavu i ispunjavaju formalne uvjete iz natječaja mogu biti pozvani na razgovor i/ili provjeru znanja, sposobnosti i vještina o čemu će kandidati biti obaviješteni elektroničkom poštom.

Ako kandidat ne pristupi razgovoru ili prethodnoj provjeri znanja u zakazano vrijeme, smatrat će se da je povukao prijavu.

Dom zdravlja Ploče zadržava pravo, do donošenja odluke o izboru, poništiti ovaj natječaj.

Prijave na natječaj predaju se u zatvorenoj omotnici, poštom ili osobno, u roku od **8 dana**od objave natječaja u Narodnim novinama na adresu: Dom zdravlja Ploče, Ploče, Trg kralja Tomislava 25, s naznakom: »Prijava na natječaj za radno mjesto \_\_\_\_\_\_\_ (navesti naziv radnog mjesta)«.

Nepravovremene i nepotpune prijave neće se razmatrati.

Kandidati će biti obaviješteni o rezultatima natječaja objavom obavijesti o izboru kandidata na mrežnoj stranici Doma zdravlja Ploče (www.dzploce.com.hr), u roku od osam dana od izbora kandidata,.

*Napomena:*

Prijavom na natječaj dajete privolu za obradu vaših osobnih podataka u svrhu zapošljavanja, a u skladu s odredbama Opće uredbe o zaštiti osobnih podataka. Dom zdravlja Ploče jamči svakom prijavljenom kandidatu da će dostavljenu dokumentaciju koristiti isključivo u svrhu provođenja postupka zapošljavanja. Sve pristigle prijave adekvatno će biti zaštićene od pristupa neovlaštenih osoba te pohranjene na sigurno mjesto i čuvane u skladu s uvjetima i rokovima previđenim Pravilnikom o zaštiti i obradi arhivskog i registraturnog gradiva.

Dom zdravlja Ploče